stanford-oval/wikipedia huggingface dataset:
Kingdom Hearts HD 1.5 Remix

| Kingdom Hearts HD 1> 5 Remix |
| --- | --- |

Kehittäjä:  Square Enix
Julkaisija:  Square Enix
Jakelija:  Disney Interactive Studios
Ohjaaja:  Tetsuya Nomura
Tuottaja:  Shinji Hashimoto Yoshinori Kitase
Suunnittelija:  Tetsuya Nomura Yuichi Kanemori
Käsikirjoittaja:  Jun Akiyama Daisuke Watanabe Kazushige Nojima
Taiteilija:  Tetsuya Nomura
Säveltäjä:  Yoko Shimomura
Pelisarja:  Kingdom Hearts
Julkaistu:  PlayStation 3 JP 14. maaliskuuta 2013NA 10. syyskuuta 2013AUS 12. syyskuuta 2013EU 13. syyskuuta 2013 PlayStation 4 JP 9. maaliskuuta 2017NA 28. maaliskuuta 2017EU 31. maaliskuuta 2017
Lajityyppi:  toimintaroolipeli
Pelimuoto:  yksinpeli
Ikäluokitus:  PEGI: 12
Alusta:  PlayStation 3 PlayStation 4
Jakelumuoto:  Blu-ray
Lisää peliartikkeleitaVideopelien teemasivulla
Infobox OK       : 
Kingdom Hearts HD 1.5 Remix on japanilainen vuonna 2013 julkaistu teräväpiirtokuvalla varustettu Kingdom Hearts -pelisarjaan kuuluva pelikokoelma, joka julkaistiin PlayStation 3:lle Japanissa 14. maaliskuuta 2013 ja julkaistiin syyskuussa myös muualle päin maailmaa.
Kokoelma sisältää pelattavan osuuden peleistä Kingdom Hearts Final Mix ja Kingdom Hearts Re:Chain of Memories sekä välinäytökset pelistä Kingdom Hearts: 358/2 Days. Teräväpiirtokuvan lisäksi pelissä on toisena päivitettynä ominaisuutensa mahdollisuus kerätä PlayStation-trophyja.
Kokoelma julkaistiin myöhemmin yhdessä HD 2.5 Remixin kanssa PlayStation 4:lle maaliskuussa 2017.
Pelit > Kingdom Hearts Final Mix

Kingdom Hearts Final Mix seuraa Soran, hyväntuulisen nuoren seikkailuja pahaa vastaan. Hänen seuranaan on Aku Ankka, Hessu Hopo ja muita Disney-hahmoja, jotka auttavat häntä hänen tehtävässään.
Kingdom Hearts Final Mix julkaistiin aikoinaan vain Japanissa. Kingdom Hearts HD 1.5 Remix sisältää seuraavia uudistuksia, sekä erovaisuuksia alkuperäiseen peliin liittyen:
Uusia välianimaatioita
Uusi vaikeusaste
Mahdollisuus ohittaa välianimaatioita
Musiikkiin on tehty muutoksia
Joidenkin vihollisten värejä on muunneltu
Uusia pomotaisteluita
Pidennetty salainen lopetus
Uusia kykyjä
Uusia aseita
Aiheesta muualla

Kingdom Hearts HD I.5 ReMIX MobyGamesissa (englanniksi)
| --- | --- |
Pelit:   Kingdom Hearts  Chain of Memories  II  Coded  358/2 Days  Birth by Sleep  3D: Dream Drop Distance  χ  III  Melody of Memory  Missing-Link  IV 
HD-kokoelmat:   HD 1.5 Remix  HD 2.5 Remix  HD 2.8 Final Chapter Prologue 
Hahmot:   Sora  Organisaatio XIII
Kielletyt leikit

Kielletyt leikit tarkoittaa seuraavia asioita:
Kielletyt leikit (Jeux interdits), ranskalainen elokuva vuodelta 1952
Kielletyt leikit (Inventing the Abbotts), yhdysvaltalainen elokuva vuodelta 1997
Kielletyt leikit, Carolan albumi vuodelta 1970
Kielletyt leikit, Carolan kokoelmalevy vuodelta 1997
Kielletyt leikit (Pranksta Rap), Simpsonit-televisiosarjan jakso.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kielletyt leikit”, voi hakea sivunnimihaulla, laajalla sivunnimihaulla tai tekstihaulla.
Kielletyt leikit (albumi)

Kielletyt leikit -nimisiä albumeja ovat:
Kielletyt leikit, Carolan albumi vuodelta 1970
20 suosikkia – Kielletyt leikit, Carolan kokoomalevy vuodelta 1997
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kielletyt leikit (albumi)”, voi hakea sivunnimihaulla, laajalla sivunnimihaulla tai tekstihaulla.
Kingdom Hearts IV

| Kingdom Hearts IV |
| --- | --- |
Kehittäjä:  Square Enix Creative Business Unit I
Julkaisija:  Square Enix
Ohjaaja:   Tetsuya Nomura  Tai Yasue 
Taiteilija:  Tetsuya Nomura
Pelisarja:  Kingdom Hearts
Pelimoottori:  Unreal Engine 5
Lajityyppi:  toimintaroolipeli
Pelimuoto:  yksinpeli
Alusta:  PlayStation 5 ja Xbox Series X ja Series S
Lisää peliartikkeleitaVideopelien teemasivulla
Infobox OK  : 
Kingdom Hearts IV on tuleva Square Enixin Kingdom Hearts -pelisarjaan kuuluva japanilainen toimintaroolipeli. Se tulee olemaan pääsarjan neljäs osa ja koko pelisarjan viidestoista osa, ja tulee olemaan myös ensimmäinen pääsarjan osa Kadonnut mestari -tarinakaaresta (engl. Lost Master Arc). Square Enix paljasti keväällä 2022 pelin olevan kehitteillä pelisarjan 20-vuotisjuhlan kunniaksi.
Tarina > Maailmat

Pelin päätapahtumapaikka on Melody of Memoryssä aikaisemmin mainittu maailma nimeltä Quadratum. Se muistuttaa oikean maailman Tokiota, ja sen alueista erityisesti Shibuyaa, Shinjukua ja Minami-Aoyamaa. Quadratum toimii myös pelin keskusmaailmana, josta pelaaja voi mennä muihin maailmoihin ja jonne hän voi niistä myös palata. Useimmat näistä muista maailmoista ovat edellisten pelien maailmojen tavoin Disney-elokuviin perustuvia.
Tarina > Hahmot

Sora on edelleen pelien päähenkilö. Aku Ankka ja Hessu Hopo palaavat myös hahmoiksi. Pelissä esiintyy myös Strelitzia, joka on esiintynyt aiemmin Kingdom Hearts Union χ:ssä.
Kielletyt leikit (vuoden 1997 elokuva)

| Kielletyt leikit> Inventing the Abbotts |
| --- | --- |

Ohjaaja:  Pat O'Connor
Käsikirjoittaja:  Ken Hixon
Tuottaja:   Ron Howard  Brian Grazer  Janet Meyers 
Säveltäjä:  Michael Kamen
Kuvaaja:  Kenneth MacMillan
Leikkaaja:  Ray Lovejoy
Pääosat:   Joaquin Phoenix  Billy Crudup  Liv Tyler  Jennifer Connelly 
Valmistustiedot
Valmistusmaa:  Yhdysvallat
Tuotantoyhtiö:   20th Century Fox  Imagine Entertainment 
Levittäjä:  20th Century Studios Netflix Disney+
Ensi-ilta:  1997
Kesto:  107 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kielletyt leikit (Inventing the Abbotts) on yhdysvaltalainen elokuva vuodelta 1997. Sen on ohjannut irlantilainen Pat O'Connor. Elokuva sijoittuu pikkukaupunkiin 1950-luvulle. Elokuva perustuu Sue Millerin novelliin. Se kertoo kahdesta perheestä, Holtista ja Abbotteista, joiden kohtalot kietoutuvat toisiinsa petosten ja väärinymmärrysten kautta. Pääosassa Holtin veljeksinä ovat Billy Crudup ja  Joaquin Phoenix.
Korissía

Korissía (kreik. Κορισσία) voi viitata seuraaviin paikkoihin Kreikassa:
Korissía, kunnallisyksikkö ja entinen kunta Korfun saarella Jooniansaarten alueella
Korissía, laguunimainen järvi Korfun saarella
Korissía eli Livádi, kylä Kéan saarella Etelä-Egean saarten alueella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Korissía”, voi hakea sivunnimihaulla, laajalla sivunnimihaulla tai tekstihaulla.
Kilperik II (burgundit)

Kilperik II (k. 486) nousi vuonna 473 isänsä Gunderikin kuoltua burgundien kuninkaaksi yhdessä veljiensä Gundobadin, Godegiselin ja Godomarin kanssa. Kilperikin hallintokaupunki oli Lyon. Keisari Glyseriuksen aikana hänestä tuli Gallian magister militum, joka toimi komentajana Lyonin ja Geneven välisellä alueella. Gregorius Toursilaisen mukaan Gundobad tappoi Kilperikin, tämän vaimon sekä heidän kaksi poikaansa. Molemmat tyttäret Gundobad ajoi maanpakoon. Nuorempi tyttäristä, Klotilde, meni sittemmin naimisiin frankkien kuninkaan Klodvigin kanssa.
| 0 | 1 | 2 | 3 |
| --- | --- | --- | --- |
|   | Edeltäjä: Gunderik | Burgundien kuningas   | Seuraaja: Gundobad |
Kirjallisuusvuosi 1766

Kirjallisuusvuosi 1766 käsittelee vuoden 1766 tärkeitä kirjallisuuden tapahtumia, uutisia ja julkistuksia.
Tapahtumia

2. joulukuuta – Painovapaus ja lehdistönvapaus tulivat voimaan Ruotsissa.
Saksalainen kirjailija Heinrich Wilhelm von Gerstenberg julkaisi Sturm und Drang -liikkeen periaatteet.
Paavi Klemens XIII tuomitsi “huonot kirjat”.
Ranskalainen nuori aatelismies François-Jean de la Barre mestattiin uskonnollisten seremonioiden ja krusifiksin pilkkaamisesta.
Turgot'n teoksessa Réflexions sur la formation et la distribution des richesses käyttämästä sanonnasta Laissez-faire (antaa mennä) tuli talousliberaalien tunnussana, jolla tarkoitettiin, ettei valtion tule puuttua talouden toimintaan.
Julkaisuja

Fjodor Emin – Rossijskaja istorija žizni vseh drevnih ot samogo natšala Rossii gosudarei (Venäjän historian kaunokirjallinen esitys, ensimmäinen osa)
Heinrich Wilhelm von Gerstenberg – Briefe über Merkwürdigkeiten der Litteratur (ensimmäinen osa)
Oliver Goldsmith – The Vicar of Wakefield
Gotthold Ephraim Lessing – Laokoon oder Über die Grenzen der Malerei und Poesie
Carl von Linné – Clavis medicinae duplex
Carl von Linné – Mantissa plantarum
Christoph Martin Wieland – Geschichte des Agathon (modernin psykologisen romaanin eedelläkävijä, ensimmäinen osa)
Voltaire – Le Philosophe ignorant
Voltaire – Petite digression
Kloralodoli

| Kloralodoli |
| --- | --- |

Tunnisteet
IUPAC-nimi:  2-metyyli-4-(2,2,2-trikloori-1-hydroksietoksi)pentan-2-oli
CAS-numero:  3563-58-4
PubChem CID:  19094
Ominaisuudet
Molekyylikaava:  C8H15Cl3O3
Moolimassa:  265,561 g/mol
Kiehumispiste:  304,7 °C
Tiheys:  1,348 g/cm3
Kloralodoli tai klorheksadoli on kemiallisesti kloraalihydraattia muistuttava, eettereihin ja organoklorideihin kuuluva sedatiivinen ja hypnoottinen lääkeaine.
Aiheesta muualla

PubChem: Chlorhexadol (englanniksi)
DrugBank: Chlorhexadol (englanniksi)
Kyoto Encyclopedia of Genes and Genomes (KEGG): Chloralodol (englanniksi)
ChemBlink: 2-Methyl-4-(2,2,2-Trichloro-1-Hydroxyethoxy)Pentan-2-Ol (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Chloralodol
Käännös suomeksi
Kitšmengski Gorodokin piiri

Kitšmengski Gorodokin piiri Vologdan alueen kartalla.
Kartta piirin kuntarajoista.
Kitšmengski Gorodokin piiri (ven. Ки́чменгско-Городе́цкий райо́н, Kitšmengsko-Gorodetski raion) on kunnallinen itsehallintoalue Vologdan alueella Venäjällä. Vuonna 1924 perustetun piirin pinta-ala on 7 025 neliökilometriä. Asukkaita on 20 100 henkeä (vuonna 2010).
Kitšmengski Gorodokin piiri sijaitsee Vologdan alueen itäosassa. Se rajoittuu pohjoisessa Veliki Ustjugin piiriin, idässä Kirovin ja kaakossa Kostroman alueisiin sekä etelässä Nikolskin, lounaassa Babuškinin ja lännessä Njuksenitsan piireihin. Pinta-alasta 80 % on metsää. Suurin joki on Jug. Hyötykaivannaisiin kuuluvat hiekka, sora, savi ja turve.
Piiriin kuuluu 13 maalaiskuntaa: Gorodok (keskuspaikka Kitšmengski Gorodok), Jenangsk (Nižni Jenangsk), Jugski, Kitšmenga (Kitšmengski Gorodok), Kurilovo, Ploskaja (Koskovo), Pogosskoje (Kobylsk), Sarajevo, Šestakovo (Kiltšenga), Šonga, Trofimovskoje (Svetitsa), Verhnjaja Jentala ja Zaharovo (Kitšmenga). Hallinnollinen keskus on Kitšmengski Gorodokin kylä, josta on maanteitse 477 kilometriä alueen pääkaupunkiin Vologdaan. Kaupunkiväestöä ei ole.
Seudun kautta kulkee Nikolskin ja Veliki Ustjugin välinen maantie. Vologdan ja Kitšmengski Gorodokin välillä on lentoyhteys. Tärkein elinkeino on maatalous, joka on erikoistunut maidon ja lihan tuotantoon sekä viljan ja pellavan viljelyyn. Elintarviketeollisuutta edustavat lihanjalostamo ja muutama leipomo. Lisäksi harjoitetaan puunhankintaa.
Piirissä on 18 lastentarhaa, 9 perus- ja 9 keskikoulua, taidekoulu, urheilukoulu ja ammattikoulu. Kulttuurilaitoksia ovat kulttuuri- ja kerhotalot, kansanperinnekeskus, kirjastolaitos, elokuvakeskus ja kotiseutumuseo. Terveyspalveluihin kuuluu piirisairaala ja kolme aluesairaalaa, neljä lääkärin vastaanottoa ja 29 ensiapuasemaa. Sosiaalipalveluja tarjoavat sosiaalipalvelukeskus, vanhainkoti ja lastenkoti.
Historiallisia nähtävyyksiä ovat Kitšmengski Gorodokin linnoituksen jäänteet, Aleksanteri Nevalaisen ja Jumalansynnyttäjän kirkot, Jelovinon kylän puukirkko, Kobylskin ja Koskovon kirkot sekä kauppias Spirinin talo Voroninossa.
Paikallislehtenä ilmestyy Zarja Severa (”Pohjoisen aamunkoitto”).
Aiheesta muualla

Kitšmengski Gorodokin piirin sivusto (venäjäksi)
Kitšmengski Gorodokin piiri Vologdan alueen sivustolla (Arkistoitu – Internet Archive) (venäjäksi)
Babajevo •
Babuškin •
Belozersk •
Grjazovets •
Harovsk •
Kadui •
Kirillov •
Kitšmengski Gorodok •
Mežduretšje •
Nikolsk •
Njuksenitsa •
Šeksna •
Sjamža •
Sokol •
Tarnogski Gorodok •
Totma •
Tšagodoštša •
Tšerepovets •
Tšerepovets •
Ustjužna •
Ust-Kubinskoje •
Vašk •
Veliki Ustjug •
Verhovažje •
Vologda •
Vologda •
Vožega •
Vytegra
Kilperik II

Chilperic II 1700-luvun mitalissa.
Kilperik II (Chilperic, noin 672–721) oli Neustrian kuningas vuodesta 715 ja kaikkien frankkien kuningas vuodesta 719 kuolemaansa asti. Hän oli viimeinen Merovingien kuningassuvun jäsenistä, jolla oli omaa todellista valtaa. Aluksi hän oli lähinnä Neustrian ("Länsivaltakunnan") major domuksen Ragenfridin ohjailema nukkehallitsija, mutta osoittautui urheaksi soturiksi ja taisteli joukkojensa edessä, kun Ragenfrid ja Kilperik hyökkäsivät yhdessä Austrasiaan ("Itävaltakuntaan"). Sotaonni kuitenkin kääntyi, ja Austrasian major domuksesta Kaarle Martelista tuli 720 koko Frankkien valtakunnan major domus ja tosiasiallinen hallitsija.
Kilperik vietti nuoruutensa luostarissa ja käytti munkkinimeä Daniel, mutta muutti nimensä noustessaan Neustrian kuninkaaksi.
Kirjallisuusvuosi 1762

Kirjallisuusvuosi 1762 käsittelee vuoden 1762 tärkeitä kirjallisuuden tapahtumia, uutisia ja julkistuksia.
Tapahtumia

19. kesäkuuta – Jean-Jacques Rousseaun teokset Du Contrat social, ou Principes du droit politique ja Émile, ou De l’éducation julkaistiin Amsterdamissa. Teokset kiellettiin sekä Ranskassa että Genevessä ja niitä jopa poltettiin roviolla, sillä ne katsottiin uskonnonvastaisiksi.
Julkaisuja

Carlo Goldoni – Le baruffe chiozzotte (näytelmä, suom. Paljon melua kurpitsasta eli Kalarannan rettelö eli Rettelö kalasatamassa)
Jean-Jacques Rousseau – Du Contrat social, ou Principes du droit politique
Jean-Jacques Rousseau – Émile, ou De l’éducation
Kateissa

| Kateissa> Missing |
| --- | --- |

Ohjaaja:  Costa-Gavras
Käsikirjoittaja:  Costa-Gavras Donald Stewart
Perustuu:  Thomas Hauserin kirjaan The Execution of Charles Horman
Tuottaja:  Edward Lewis
Säveltäjä:  Vangelis
Kuvaaja:  Ricardo Aronovich
Leikkaaja:  Françoise Bonnot
Lavastaja:  Peter Jamison
Pääosat:  Jack Lemmon Sissy Spacek Melanie Mayron John Shea
Valmistustiedot
Valmistusmaa:  Yhdysvallat
Tuotantoyhtiö:  Universal Pictures
Levittäjä:  Universal Studios Netflix
Ensi-ilta:   12. helmikuuta 1982  4. kesäkuuta 1982
Kesto:  122 min
Alkuperäiskieli:  englanti, espanja
Tuotto:  $14 986 793
Aiheesta muualla
IMDb 
Elonet
AllMovie
Infobox OKNimi-testi OK: 
Kateissa (engl. Missing) on vuonna 1982 ensi-iltansa saanut yhdysvaltalainen poliittinen draama ja trilleri, jonka ohjasi Costa-Gavras. Elokuva kertoo idealistisen amerikkalaistoimittajan Charles Hormanin katoamisesta ja kuolemasta Chilessä Augusto Pinochetin vallankaappauksen yhteydessä.
Juoni

Chilen Santiagossa asuva nuori vasemmistomielinen amerikkalaismies katoaa sotilasvallankaappauksessa syyskuussa 1973. Hänen christian science -aatteeseen uskova liikemiesisänsä (Lemmon) matkustaa etsimään poikaansa Santiagoon, jossa saa avukseen miniänsä (Spacek). Heidän välillään on poliittista skismaa, joka ei helpota yhteistyötä. He kääntyvät Yhdysvaltain sikäläisen suurlähetystön puoleen, mutta vaikuttaa että diplomaatit salailevat tapausta eikä asia juuri etene. Konservatiivinen isä alkaa menettää uskoaan instituutioihin ja kyynistyy. Elokuvan teemaksi nousee kysymys, millä hinnalla amerikkalaista elämäntapaa pidetään yllä.
Näyttelijät

| 0 | 1 | 2 |
| --- | --- | --- |
|  Jack Lemmon  | … |  Ed Horman   |
|  Sissy Spacek  | … |  Beth Horman   |
|  John Shea  | … |  Charles Horman   |
|  Melanie Mayron  | … |  Terry Simon   |
|  David Clennon  | … |  konsuli Phil Putnam   |
|  Joe Regalbuto  | … |  Frank Teruggi   |
|  Keith Szarabajka  | … |  David Holloway   |
|  Richard Venture  | … |  Yhdysvaltain suurlähettiläs   |
|  Charles Cioffi  | … |  kapteeni Ray Tower   |
|  Richard Bradford  | … |  Andrew Babcock   |
|  Janice Rule  | … |  Kate Newman   |
|  Jerry Hardin  | … |  eversti Sean Patrick   |
|  John Doolittle  | … |  David McGeary   |
|  Martin LaSalle  | … |  Paris   |
Vastaanotto

Elokuvan käsikirjoitus voitti Oscarin, minkä lisäksi se oli ehdolla parhaaksi elokuvaksi. Myös Lemmon ja Spacek olivat Oscar-ehdokkaina rooleistaan. Elokuva sai myös viisi Golden Globe -ehdokkuutta ja kuusi Bafta-palkintoehdokkuutta, joista se voitti Baftan leikkauksesta. Elokuvan pääosan näytellyt Jack Lemmon sai Cannesin elokuvajuhlien palkinnon, ja myös itse elokuva palkittiin Kultaisella palmulla Cannesissa.
The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.
Kirjallisuutta

Hauser, Thomas: The Execution of Charles Horman: An American Sacrifice.  New York:  Harcourt Brace Jovanovich, 1978.  ISBN 0-151-29456-9.
Hauser, Thomas: Missing: A New Film by Costa-Gavras.  New York:  AVON, 1982.  ISBN 0-380-49098-6.
Aiheesta muualla

Canby, Vincent: 'Missing' by Costa-Gavras The New York Times.  12.2.1982. Viitattu 22.4.2021. (englanniksi)
Kiovan haamu

Ukrainan ilmavoimien MiG-29, jollaista ”Kiovan haamun” väitettiin käyttäneen.
Kiovan haamu tai Kiovan aave (ukr. Привид Києва, Pryvyd Kyjeva) on vahventamaton kertomus Ukrainan ilmavoimien MiG-29-hävittäjälentäjästä, jonka sanottiin ampuneen alas kuusi Venäjän ilmavoimien konetta Ukrainan pääkaupunki Kiovan alueella Venäjän hyökättyä Ukrainaan helmikuussa 2022.
Virallisen kertomuksen mukaan haamu ampui myöhemmin alas yhteensä 40 viholliskonetta.
Kertomus Kiovan haamusta levisi sodan ensimmäisen päivän aikana etenkin sosiaalisessa mediassa, jossa jaettiin väitetysti Kiovan haamua esittäviä kuvia ja videoita, joista vähintään osa oli kuitenkin väärennöksiä. Tutkijat ovat pitäneet kertomusta esimerkkinä propagandasta.
Kertomus

Venäjän aloitettua hyökkäyksensä Ukrainaan aamulla 24. helmikuuta 2022 Venäjän ilmavoimien odotettiin yleisesti voittavan pienemmät Ukrainan ilmavoimat nopeasti. Vielä saman päivän aikana etenkin internetin alustojen, kuten Twitterin, Facebookin ja Redditin kautta alkoi levitä kertomus Ukrainan ilmavoimien MiG-29-hävitäjäkoneesta, joka kertomuksen perusteella oli havaittu lentävän yksin Ukrainan pääkaupunki Kiovan yllä. Sodan alkaessa Ukrainan ilmavoimilla oli noin 36 lentokuntoista MiG-29-hävittäjää ja se oli ilmavoimien runsaslukuisin hävittäjä. Nopeasti tarinaan liitettiin myös huhu, jonka mukaan ”Kiovan haamu” olisi ampunut alas kuusi Venäjän ilmavoimien konetta, mukaan lukien kaksi Su-35-hävittäjää, kaksi Su-25-rynnäkkökonetta, yksi Su-27-hävittäjä ja yksi MiG-29-hävittäjä. Tarinan kertomus olisi tehnyt ”Kiovan haamusta” hävittäjä-ässän.
Tarina ylivoimaista Venäjää vastaan yksin taistelevasta hävittäjälentäjästä sai nopeasti laajaa huomiota. Sosiaalisen median kautta levitettiin runsaasti eri kuvia ja videoita, joiden kuvailtiin eri tavoin kuvaavan ”Kiovan haamua”. Tavallisten ukrainalaisten lisäksi kuvia ja videoita levittivät esimerkiksi Ukrainan puolustusministeriö ja entinen presidentti Petro Porošenko. Kiovan haamu -aiheiset videot saivat miljoonia katselukertoja ja esimerkiksi Facebook-ryhmät miljoonia käyttäjiä.
Kiovan haamun tarina tuli virallisesti päätökseen huhtikuun lopussa 2022, kun hänen kerrottiin kuolleen ilmataistelussa 13. maaliskuuta ylivoimaisia vihollisjoukkoja vastaan. Tuolloin "haamun" kerrottiin olevan majuri Stepan Tarabalka, ja hänen ampuneen alas kokonaisuudessaan 40 viholliskonetta.
Paikkansapitävyys

Venäjän ilmavoimien uutisoitiin menettäneen lentokoneitaan ensimmäisenä hyökkäyspäivänä. Ukrainan asevoimat tiedotti itse samana päivänä ampuneensa alas viisi lentokonetta ja yhden helikopterin. Alasammuttuja koneita ei kuitenkaan kytketty yksittäiseen Ukrainan ilmavoimien hävittäjään.
Ukrainan viranomaiset eivät vahvistaneet Kiovan haamun olemassaoloa. Ainakin osa internetissä levitetyistä Kiovan haamua esittäneistä kuvista ja videoista oli väärennöksiä. Yksi paljon katsotuksi tullut video esittää Kiovan haamua ampumassa alas toista hävittäjää. Video oli kuitenkin otettu videopelistä Digital Combat Simulator.
Kiovan haamun kaltaisia kertomuksia on pidetty tyypillisenä propagandana. Tutkijoiden mukaan Ukrainan sotastategiaan liittyy propaganda, jossa korostetaan ukrainalaisten urhoollisuutta ja venäläisten julmuuksia. Tarkoituksena on vaikuttaa paitsi ukrainalaisiin mutta myös sodan kansainvälisiin seuraajiin.
Kiovan haamua esittävä piirros.
Kirjallisuusvuosi 1763

Kirjallisuusvuosi 1763 käsittelee vuoden 1763 tärkeitä kirjallisuuden tapahtumia, uutisia ja julkistuksia.
Tapahtumia

Kiinalainen kirjailija Sun Zhu kokosi Tang-dynastian runouden antologian, jonka englanninnos on nimeltään Three Hundred Tang Poems.
Brittiläinen kirjailija John Wilkes määrättiin pidätettäväksi The North Briton -lehdessä julkaistujen kriittisten juttujen perusteella. Erityisesti ärtymystä herätti lehden numerossa 45 julkaistu kirjoitus, jossa annettiin ymmärtää kuningas Yrjö III:n valehdelleen seitsenvuotisen sodan päättymiseen liittyvistä seikoista.
Julkaisuja

William Jones – Caïssa (shakin syntyhistoria kielitieteen valossa)
Gotthold Ephraim Lessing – Minna von Barnhelm (näytelmä)
Jean-François Marmontel – Poétique française
James Macpherson – Temora (jälkiosa myöhemmin ilmestyneestä yhteisniteestä Ossianin laulut)
Giuseppe Parini – Il giorno
Kitšmengski Gorodok

Kitšmengski Gorodok (ven. Ки́чменгский Городо́к, epäviralliset nimet Kitšgorodok ja Gorodok; Кичгородо́к, Городо́к) on kylä ja Kitšmengski Gorodokin piirin hallinnollinen keskus Vologdan alueella Venäjällä. Se sijaitsee Jugiin laskevan Kitšmengajoen suussa 477 kilometriä Vologdasta koilliseen. Kylässä on 6 800 asukasta (vuonna 2002).
Novgorodilaisten perustama Kitšmengski gorodokin linnoitus mainitaan historiallisissa lähteissä ensimmäisen kerran vuonna 1468, jolloin tataarit hävittivät sen. Vielä 1600-luvun alussa paikalla oli puusta rakennettu linnoitus ja yksi sen torneista säilyi vuoteen 1830 saakka. Seudun kautta kulki tärkeä Moskovan ja Arkangelin välinen kauppareitti. Vuodesta 1796 lähtien Kitšmengski Gorodok oli Vologdan läänin Nikolskin kihlakuntaan kuuluneen volostin keskus. Piirikeskus siitä tuli vuonna 1924.
Kitšmengski Gorodokissa toimii elintarvike- ja metsäteollisuutta. Kylässä on keskikoulu, taidekoulu, ammattikoulu, kulttuuritalo, kansanperinnekeskus, kirjasto, elokuvakeskus, kotiseutumuseo ja piirisairaala. Nähtävyyksiin kuuluvat muinaisen linnoituksen jäännökset sekä Aleksanteri Nevalaisen ja Jumalansynnyttäjän kirkot. Paikallislehtenä ilmestyy Zarja Severa (”Pohjoisen aamunkoitto”).
Aiheesta muualla

Kitšmengski Gorodokin piirin sivusto (venäjäksi)
Ksenija Semjonova

| Mitalit | Mitalit | Mitalit |  |
| --- | --- | --- | --- |
|  Semjonova vuonna 2009. |  Semjonova vuonna 2009. |  Semjonova vuonna 2009. |  |
Naisten telinevoimistelu
Maa:   Venäjä
| MM-kilpailut  | MM-kilpailut  | MM-kilpailut  |  |
|  Kultaa | Stuttgart 2007 | eritasonojapuut |  |
|  Kultaa | Rotterdam 2010 | joukkuekilpailu |  |
| EM-kilpailut  | EM-kilpailut  | EM-kilpailut  |  |
|  Kultaa | Clermont-Ferrand 2008 | eritasonojapuut |  |
|  Kultaa | Clermont-Ferrand 2008 | puomi |  |
|  Kultaa | Milano 2009 | neliottelu |  |
|  Kultaa | Birmingham 2010 | joukkuekilpailu |  |
|  Hopeaa | Clermont-Ferrand 2008 | joukkuekilpailu |  |
|  Hopeaa | Milano 2009 | eritasonojapuut |  |
|  Pronssia | Milano 2009 | permanto |  |
Ksenija Andrejevna Semjonova (ven. Ксения Андреевна Семёнова, s. 20. lokakuuta 1992 Novomoskovsk) on venäläinen telinevoimistelija, maailman- ja Euroopan mestari.
Semjonova voitti eritasonojapuilla maailmanmestaruuden Stuttgartissa 2007. Rotterdamin MM-kilpailuissa 2010 hän kuului kultaa voittaneeseen Venäjän joukkueeseen. Euroopan-mestaruuskilpailuista Semjonova on voittanut neljä kulta- ja kaksi hopeamitalia sekä yhden pronssin.
Pekingin kesäolympialaisissa 2008 Semjonova sijoittui neliottelussa ja joukkuekilpailussa neljänneksi ja eritasonojapuilla kuudenneksi.